මතුගම වැත්තෑව ප්‍රදේ්ශයේ දී ඊයේ (06) උදේ බස් රථ දෙකක් සහ වෑන් රථයක් එකිනෙක ගැටී සිදුවූ අනතුරින් තුවාල ලැබූ හය දෙනකු කළුතර නාගොඩ සහ මතුගම වැත්තෑව යන රෝහල්වලට ඇතුළත් කැර ඇත.ඕමන්ත සිට කොළඹ බලා ගමන් කරමින් තිබූ බස් රථයක පිටුපස ගැටී ඇති වෑන් රථය විසිවී ගොස් කළුතර සිට මතුගම බලා ගමන් කරමින් තිබූ බස් රථයක ගැටීමෙන් මෙම අනතුර සිදුවී තිබේ.ඕමන්ත - කොළඹ බස් රථයේ රියැදුරු හා වෑන් රථයේ රියැදුරු මතුගම වැත්තෑව රෝහලට ද අනෙක් සිවු දෙනා කළුතර නාගොඩ රෝහලට ද ඇතුළත් කැර ඇත.මතුගම පොලිසියේ රථවාහන අංශයේ ස්ථානාධිපති රාජරත්න ජයසුන්දර මහතාගේ මෙහෙයවීම යටතේ වැඩිදුර පරීක්ෂණ පැවැත්වේ..